open-index/open-wikipedia-markdown huggingface dataset:
Blogger

**Blogger** (joskus myös **Blogspot**) on hakukoneyhtiö Googlen omistama blogipalvelu, joka on ollut toiminnassa vuodesta 1999 lähtien. Alun perin Pyra Labs -yrityksen luoman Bloggerin osti Google vuonna 2003. Eräs perustajista oli myös mikroblogipalvelu Twitterin perustaja Biz Stone. Palvelu oli yksi ensimmäisistä bloggaukseen keskittyneistä alustoista. Samaten Blogger oli yksi ensimmäisistä blogipalveluista, joiden käyttäjien ei tarvinnut käyttää HTML-kieltä tai lähettää sisältöään erikseen kotisivupalvelimelle, vaan blogimerkinnät oli mahdollista kirjoittaa suoraan lomakkeeseen webissä.

## Bloggerin saamaa kritiikkiä
Blogger on saanut kritiikkiä liiasta yksinkertaisuudestaan ja uusien ominaisuuksien hitaasta toteuttamisesta. Esimerkiksi blogimerkintöjen luokittelu tai avainsanojen käyttö ei pitkään ollut mahdollista. Tämä on saanut monet bloggaajat siirtymään toisille alustoille monipuolisempien ominaisuuksien perässä. Blogger on kuitenkin korostanut keskittyvänsä nimenomaan peruspalveluun eli luovan tilan tarjoamiseen ihmisille.

Syksyllä 2005 pelkästään muiden sivustojen hakukonetuloksissa korostamista varten perustettujen blogien määrä kasvoi ilmaisissa blogipalveluissa runsaasti. Etenkin Blogger joutui kritiikin kohteeksi, mikä oli Googlelle imagotappio. Pian sen jälkeen yhtiö lisäsi flag-painikkeen palkkiin, jonka se näyttää Bloggerin palvelimilla sijaitsevissa blogeissa. Painike mahdollisti kyseenalaisesta sisällöstä ilmoittamisen palvelun ylläpidolle. Sivua ei kuitenkaan poisteta kokonaan, vaikka raportti menisikin läpi, vaan se jätetään pois ainoastaan palvelun listauksista.

## Lähteet

## Aiheesta muualla
*Bloggerin web-sivut
*Blogger Buzz -blogi
Luke Kelly

**Luke Kelly** (17. marraskuuta 1940 – 30. tammikuuta 1984) oli irlantilainen kansanmuusikko. Hän syntyi Dublinissa, mutta muutti vuonna 1958 Yhdistyneeseen kuningaskuntaan. Kelly palasi vuonna 1962 Irlantiin ja perusti kansanmusiikkiyhtye The Dublinersin. Vuonna 1965 Kelly meni naimisiin näyttelijä Deirdre O'Connellin kanssa. Kelly kuoli vuonna 1984 aivokasvaimeen, joka hänellä oli todettu vuonna 1980.
The Dubliners

**The Dubliners** oli vuonna 1962 Dublinissa perustettu yhtye, joka esitti irlantilaista kansanmusiikkia. Yhtyeen alkuperäisjäseniä olivat Ronnie Drew (laulu, kitara), Luke Kelly (laulu, banjo, kitara), Ciaran Bourke (tinapilli, huuliharppu, kitara, laulu) ja Barney McKenna.

Yhtyeen alkuperäinen nimi oli ”The Ronnie Drew Group”. Se kuitenkin päätettiin vaihtaa The Dublinersiksi James Joycen *[[Dublinilaisia]]*-novellikokoelman () mukaan. Yhtye levytti kymmeniä albumeja ja kiersi konsertoimassa viisi vuosikymmentä. Se teki myös yhteistyötä muiden artistien ja kokoonpanojen, kuten The Poguesin kanssa.

The Dublinersin viimeisen alkuperäisjäsenen, McKennan, kuoltua huhtikuussa 2012 myös John Sheahan – joka liittyi yhtyeeseen vain kaksi vuotta perustamisen jälkeen – päätti siirtyä jo sovittujen vuoden 2012 konserttien jälkeen eläkkeelle. Yhtyeen muut jäsenet ovat jatkaneet vielä konsertointia, mutta nimellä Dublin Legends.

## Julkaisut

*The Dubliners and Luke Kelly (1964) 
*In Concert (1965) 
*Finnegan Wakes (1966) 
*A Drop of the Hard Stuff (1967) 
*More of the Hard Stuff (1967) 
*Drinkin’ and Courtin’ (1968) 
*At it Again (1968) 
*Recorded Live at the Albert Hall (1969) 
*At Home with (1969) 
*Revolution (1970) 
*Hometown (1972) 
*Double Dubliners (1972) 
*Plain and Simple  (1973) 
*Live (1974) 
*Now (1975) 
*A Parcel of Rogues (1976) 
*Live at Montreux (1977) 
*15 Years On (1977) 
*Together Again (1979) 
*Prodigal Sons (1983) 
*Live in Carré (1983) 
*21 Years On (1983) 
*Celebration (1987) 
*Dublin (1988) 
*30 Years A-Greying (1992) 
*Further Along (1996) 
*Alive Alive-O (1997) 
*40 Years (2002) 
*40 Years – Live from the Gaiety Celtic Collection (2002)
*Live At Vicar Street (Live) (2006)
*The Late Late Show Tribute to The Dubliners (Recorded Live, with special guests, 1987) (2008)
*A Time to Remember (Live) (2009)
*Wild Rover (2011)

## Lähteet
Otavamedia

**Otavamedia Oy** (aikaisemmin **Yhtyneet Kuvalehdet Oy**) on suomalainen vuonna 1934 perustettu aikakauslehtiä ja verkkopalveluita kustantava yhtiö.

## Historia
Otava ja Werner Söderström perustivat yhtiön omien aikakauslehtiensä julkaisijaksi. Nykyisin yhtiö kuuluu Otava-konserniin, joka syntyi vuonna 1998 Otavan lunastaessa itselleen WSOY:n osuuden Yhtyneet Kuvalehdet Oy:n, Suuri Suomalainen Kirjakerho Oy:n ja Acta Print Oy:n osakkeista. WSOY:n piti irrottautua yhtiöstä, koska se oli fuusioitunut Sanoma Oy:n kanssa. Yhtiön ensimmäinen toimitusjohtaja oli Jorma Reenpää vuosina 1934–1960. Yhtyneet Kuvalehdet osti vuonna 1988 kilpailevan Lehtimiehet Oy:n julkaisutoiminnan. Yhtiön nykyinen nimi otettiin käyttöön 1. huhtikuuta 2010.

Otavamedian toimitalona oli aiemmin arkkitehti Ilmo Valjakan suunnittelema Maistraatinportti 1 Helsingin Länsi-Pasilassa. 2020-luvun taitteessa yhtiö muutti lähelle uuteen Tripla-kauppakeskukseen. Sieltä pääkonttori siirrettiin 1. helmikuuta 2024 Otavan toimitaloon Uudenmaankatu 10:een.

## Liiketoiminta
Otavamedia kustantaa Suomessa yhteensä 22 yleisöaikakauslehteä, joita ovat muun muassa *[[Seura]]*, ''Anna'', *[[Suomen Kuvalehti]]*, *[[Kotiliesi]]* ja *[[Tekniikan Maailma]]*. Ne tavoittavat kuukaudessa noin 1,5 miljoonaa lukijaa. Lisäksi Otavamedia julkaisee yli 15 verkkopalvelua, jotka tavoittavat kuukaudessa yli 2,5 miljoonaa suomalaista. Suosittuja sivustoja ovat esimerkiksi Suomenkuvalehti.fi, Kaksplus.fi ja Anna.fi.

Otavamedia OMA on erikoistunut suunnittelemaan ja toteuttamaan yrityksille omia medioita sekä digipalveluissa että printissä.

Otavamedian lisäksi Otava-konserniin kuuluvat myös Kustannusosakeyhtiö Otava, Like Kustannus, Kustannusosakeyhtiö Moreeni, Kustannusosakeyhtiö Nemo, Otavan Kirjapaino, Suomalainen Kirjakauppa, Otavan Uudet liiketoiminnat.

Otavamedia omistaa 60 % WordDive Oy:stä.

## Otavamedian kustantamat lehdet ja painetun lehden lukijamäärät

### Huomautukset

## Lähteet

## Kirjallisuutta
* Karlsson, Risto: *Kansikuva uusiksi – 60 vuotta elämää ja ihmisiä Yhtyneissä Kuvalehdissä.* Yhtyneet Kuvalehdet 1996. 
* 

## Aiheesta muualla
* Otavamedia Oy
* Pilke, Helena: Seitsemän sukupolvea, 200 vuotta kustannustoimintaa Kirja-arvostelu teoksesta Salokannel, Juhani: *Hengen paloa & painettua sanaa. Renqvist-Reenpäät kustantajina 1815–2015*. Otava, 2015. (Agricolan kirja-arvosteluja, 26.5.2015.)
Greg Kupka

**Greg Kupka** (s. 1. marraskuuta 1982) on yhdysvaltalainen sähköviulisti. Hän opiskeli Jerry Goodmanin johdolla. Kupka on esiintynyt useilla jazzfestivaaleilla ja -tapahtumilla. Hän sai vuonna 2003 pahan olkapäävamman, joka esti häntä esiintymästä kahteen vuoteen. Hän aloitti esiintymisen uudelleen vuonna 2005.
Sähköviulu

**Sähköviulu** on sähköisesti vahvistettu viulu. Se poikkeaa tavallisesta viulusta myös siten, että sähköviulussa on monesti 5–7 kieltä. Sähköviulu on huomattavasti harvinaisempi kuin tavallinen viulu. Sitä ovat kuitenkin käyttäneet muun muassa jotkin progressiivisen rockin yhtyeet ja artistit, kuten King Crimson (1973–1974 vuosien kokoonpanossa), Gentle Giant ja 
Curved Air sekä Emilie Autumn. Sähköviulu keksittiin 1910-luvulla, jolloin sitä käyttivät pääosin jazz-artistit. Nykyään sähköviulua käytetään metal-, rock-, pop-, hiphop-, jazz- ja kantrimusiikissa. Sähköviulu nähdään usein kokeellisena instrumenttina, sillä se on harvinaisempi kuin sähkökitara.

## Sähköviulisteja
*Greg Kupka
*Jean-Luc Ponty
*Tom Rigney
*Davis Cross
*Jerry Goodman
*John Cale
*Emilie Autumn
*Sugizo
*Vanessa Mae
Peterborough

**Peterborough** on noin  asukkaan katedraalikaupunki *(city)* ja yhtenäishallintopiiri Cambridgeshiren kreivikunnassa Itä-Englannissa. Se sijaitsee Nenejoen varrella, lähellä the Fens -nimistä entistä kosteikkoa, joka kuivatettiin 1600–1800-luvuilla pelloiksi. Hallintopiiriin kuuluu Peterborough’n kaupunkialueen lisäksi laajalti metsää ja maaseutua.

Peterborough’n kaupungin elintarviketeollisuus hyödyntää ympäröivän maaseudun tuotantoa. Koska kaupunki sijaitsee tärkeiden rautateiden risteyskohdassa, siitä on muodostunut myös tärkeä jakelu- ja varastokeskus.

Anglia Ruskin Universityn kampus sijaitsee kaupungissa.

Kaupungin keskiaikainen katedraali on omistettu kolmelle apostolille: Pietarille (jonka mukaan kaupunki on nimetty), Paavalille ja Andreakselle. Katedraalin rakentaminen aloitettiin 1118 ja se vihittiin käyttöön 1238. Kirkon vanhimmat osat ovat hyvä esimerkki myöhäisestä normannityylistä, mutta rakennukseen on tehty myöhemmin laajennuksia, joiden tyyli on niiden rakennusajankohdan mukainen. Katedraalissa on Katariina Aragonialaisen hauta, ja siellä säilytetään Hedda Stonea, ikivanhaa anglosaksilaista kivikaiverrosta.

Peterborough on tunnettu joukkoliikenteeseen panostamisesta. Kaupungissa on pyöräteitä yli 200 kilometriä, ja keskustaa ympäröi 72,5 km pitkä pyöräreitti *Green Wheel*.

## Lähteet

## Aiheesta muualla

*Peterborough Cathedral
*Peterborough United
Konglomeraatti (liiketalous)

**Konglomeraatti** on liiketaloudessa yritys, jossa yksi yritys omistaa useita muita yrityksiä. Yrityksien toimiala on yleensä eri kuin alkuperäisen yrityksen.

Konglomeraatti on monialayritys, konserniyritys, johon kuuluu monenlaisia eri toimialan yrityksiä, joiden keskinäinen synergia voidaan katsoa heikoksi. Konglomeraatit olivat tavoiteltuja 1960-luvulla ja 1970-luvun alkupuolella, jolloin rahoituksen ja markkinoinnin kannalta pidettiin suurta monialaista konsernirakennetta edullisena.

1980- ja 1990-luvulla puolestaan katsottiin, että konglomeraattien pilkkominen ja niiden osien uudelleen järjestely lisäisi erikoistumisen kautta tehokkuutta ja lisäisi näin omistaja-arvoa.

## Katso myös
*Liikkeenjohdon strategia &ndash; Strategian kehittyminen

## Lähteet
.NET Messenger Service

**.NET Messenger Service** on Microsoftin kehittämä pikaviestintä- ja läsnäolonseurantajärjestelmä. Käyttäjätunnuksena toimivat Microsoft Passport Networkiin luodut sähköpostitunnukset.

Virallisista pikaviestintäohjelmista .NET Messenger Serviceä käyttävät Windows Live Messenger, MSN Explorer ja Windows Messenger. Kolmannen osapuolen ohjelmista mm. Adium, Pidgin, Trillian, Miranda IM ja Mercury Messenger tukevat .NET Messenger Service tunnuksia.

Palvelu on integroituna Windows XP käyttöjärjestelmässä, jossa järjestelmään luoduille käyttäjätunnuksille voi asettaa oman .NET service tunnuksen.

## Aiheesta muualla
* MSN Messenger
* Windows Messenger
* MSN Messenger Protocol
Lumiukko

**Lumiukko** on ihmistä muistuttava lumesta tehty hahmo. Se koostuu tyypillisesti kolmesta lumipallosta, joista alin kuvaa jalkaosaa, keskimmäinen rintakehää ja ylin päätä. Monesti lumiukolle asetetaan napit, silmät ja suu pikkukivistä sekä nenä porkkanasta. Lumiukolle voidaan lisätä myös vaatteita, esimerkiksi kaulahuivi tai päähine. Porkkanan paikalla lumiukon nenänä voi myös olla esimerkiksi kivi. 

Lumiukko tehdään perinteisesti suojasäällä nuoskalumesta, mutta teko onnistuu myös pakkaslumesta, joidenkin mielestä paremmin.

## Lähteet

## Aiheesta muualla

* Näin teet lumiukon pakkaslumesta, Suomen Latu (YouTube)
Ciaran Bourke

**Ciaran Bourke** (18. helmikuuta 1935 – 10. toukokuuta 1988) oli irlantilainen muusikko. Hän oli yksi The Dubliners -yhtyeen perustajajäsenistä. Hän soitti yhtyeessä kitaraa, huuliharppua ja tinapilliä, ja sävelsi monia sen kappaleista. Bourke oli The Dublinersin ainoa yliopistossa opiskellut jäsen. 

Bourke kärsi vuonna 1974 aivoverenvuodon, josta ei koskaan täysin parantunut, eikä kyennyt enää esiintymään. Yhtye piti kuitenkin hänen "paikkaansa avoimena" ja jakoi keikkatulot hänen kanssaan Bourken kuolemaan asti.

## Lähteet
Nortoninlahti

**Nortoninlahti** () on Beringinmeren lahti läntisessä Alaskassa Sewardin niemimaan eteläpuolella. Tämän Nortoninlanden koillisosan muodostaa Norton Bay -lahti. Nortoninlahti on 240 km pitkä ja 200 km leveä. Yukonjoki laskee Nortoninlahteen sen eteläpuolella. Lahden pohjoisrannalla sijaitsee Nomen kaupunki. Myös paikkakunnat Elim, Golovin ja Koyuk sijaitsevat sen välittömässä läheisyydessä.

Nortoninlahti on ollut jupikkien ja inupiattien asuinseutua vuosisatojen ajan. Se on näiden kahden kansan välinen raja. Inupiatit elävät lahden pohjoispuolella ja jupikit sen eteläpuolella.  

Kapteeni James Cook tutki lahtea syyskuussa vuonna 1778. Hän nimitti sen Sir Fletcher Nortonin mukaan, joka oli tuolloinen Britannian parlamentin alahuoneen puhemies.

## Aiheesta muualla
* Kartta alueelta
Naftogaz

**Naftogaz** () on Ukrainan öljyn- ja maakaasunjakeluyhtiö, jonka tarkoituksena on tukea Ukrainan öljy-, maakaasu- ja öljynjalostusteollisuuden kehitystä sekä integroitumista maailmantalouteen. Se on liikevaihdoltaan Ukrainan suurimpia yhtiötä.

Naftogazin maakaasuputkiverkosto on yhdistetty Venäjän, Valko-Venäjän, Moldovan, Romanian, Unkarin, Slovakian ja Puolan maakaasuputkiverkostoihin. Maakaasuputkistoverkoston tuontikapasiteetti Ukrainaan on 290 miljardia maakaasukuutiota ja vientikapasiteetti Länsi-, Keski- ja Itä-Euroopan maihin Moldova mukaan luettuna on 170 miljardia maakaasukuutiota vuodessa. Yhtiöllä on 140&nbsp;000 työntekijää.

## Tuotantoyritykset

Yhtiö on integroitunut vertikaalisti taaksepäin ja sillä on muun muassa tytäryhtiönään öljynetsintä- ja -porausyhtiö Ukrnafta, joka kykenee tuottamaan myös LNG:tä, täysin omistettu tytäryhtiö Tšjornomornaftogaz, joka käy kauppaa sekä etsii ja tuottaa öljyä sekä maakaasua Mustanmeren alueella. Yhtiö tuottaa maakaasua 0,8 miljardia kaasukuutiota ja 80&nbsp;000 tonnia öljyä sekä kaasukondensaattia. Tšjornomornaftogazin maakaasuputkisto on 1&nbsp;000 kilometrin pituinen. Myös öljynjalostusyhtiö Azmol kuuluu täysin Naftogazille.

## Logistiikkayritykset

### Putkikuljetusyritykset
#### Ukrtransgaz
Maakaasun kuljettamista ja varastointia verten Naftogazilla on Ukrtansgaz, joka omistaa korkeapaineistetut maakaasun pääputket, yhteensä 34&nbsp;000 kilometriä, johon sisältyy 17&nbsp;000 kilometriä maakaasuputkistoja halkaisijoiltaan 1,0 metristä 1,4 metriin, 122 pumppuasemaa, joiden teho on 5&nbsp;570 megawattia, 12 maanalaista kaasuvarastoa 30 mrd. maakaasukuutiolle, 1&nbsp;329 jakeluasemaa sekä 60 mittausasemaa, joilta kaasu jaetaan matalapaineputkistoihin, joiden pituus on 215&nbsp;000 kilometriä sisältäen 22&nbsp;000 jakelupistettä.

#### Družba
Naftogazin kokonaan omistama valtiollinen pääöljyputkiyhtiö Družba ("Ystävyys") käyttää 1&nbsp;500 kilometrin pituista putkistoa kahdeksalla pumppuasemalla sekä 16 yhteensä 140&nbsp;000 kuutiometrin varastoilla. Družba-putkistolla viedään venäläistä öljyä Keski-Eurooppaan.

#### Prydniprovski
Valtiollisella pääöljyputkiyhtiöllä Prydniprovskilla on 2&nbsp;400 kilometriä maakaasuputkistoja 18 pumppuasemalla sekä 36 varastolla, joiden kapasiteetti on 580&nbsp;000 kuutiometriä sekä kahdeksan vastaanotto- ja jakeluasemaa. Yhtiö keskittyy Venäjän öljyn viemiseen Ukrainan kautta Venäjän eteläisille alueille sekä öljynvientiin Odessan satamaan.

### Rautatiekuljetusyritykset
Ukrspetstransgaz on erikoistunut kuljettamaan nestemäistä maakaasua (LNG) rautateitse.

## Kaupalliset yritykset

Maakaasun kauppaa suorittaa Naftogazin täysin omistama kauppahuone "Gas of Ukraine", mikä myy maakaasun kotitalouksille ja julkisen hallinnon organisaatioille samoin kuin myös teollisuudelle.

## Lähteet

### Viitteet

## Aiheesta muualla
*Naftogas , ,  (naftogaz.com)
*Naftogas Ukrainy  (liga.net)
Äideistä parhain (romaani)

**Äideistä parhain** on vuonna 1992 julkaistu Heikki Hietamiehen kirjoittama romaani, joka kertoo jatkosodan aikana Suomesta Ruotsiin lähetetyistä sotalapsista. Sen pohjalta on tehty vuonna 2005 ensi-iltansa saanut samanniminen elokuva, jonka on ohjannut Klaus Härö.

## Lähteet
Kotzebue Sound

**Kotzebue Sound** on merenlahti, joka työntyy Tšuktšimerestä sisämaahan Alaskan luoteisosassa. Se sijaitsee Sewardin niemimaan pohjoispuolella ja Baldwinin niemimaa on sen itäpuolella. Kotzebue Sound 161 kilometriä pitkä ja 113 kilometriä leveä. 

Lahden rannalla olevia paikkakuntia ovat Kotzebue, Kiwalik ja Deering. 

Baltiansaksalainen Otto von Kotzebue tutki ja nimesi Kotzebue Soundin vuonna 1816 etsiessään Luoteisväylää Venäjän palveluksessa.

## Lähteet

## Aiheesta muualla
Luettelo harmonikansoittajista

**Luettelo harmonikansoittajista** kattaa merkittäviä suomalaisia ja muita vähärivisten, monirivisten ja pianoharmonikan soittajia sekä harmonikkayhtyeitä.

## Suomalaisia harmonikansoittajia

### 1- ja 2-rivisten harmonikkojen soittajia
* Tauno Aho
* Teppo Aho
* Aapeli Hautanen
* Veli-Matti Järvenpää
* Ilja Kotikallio
* Markku Lepistö
* Iisakki Myllymäki
* Jaana Rinta-Ruona
* Veikko Turja
* Teppo Välimäki

### Monirivisten harmonikkojen soittajia

* Veikko Ahvenainen
* Erkki Friman
* Matti Hietanen
* Jussi Homan
* Mika Huusari
* Olavi Huuska
* Veikko Huuskonen
* Erkki Ihalainen
* Teuvo Ihanus
* Merja Ikkelä
* Petri Ikkelä
* Johanna Juhola
* Irene Juselius
* Jorma Juselius
* Unto Jutila
* Maria Kalaniemi
* Aaro Kurkela
* Veli Kujala
* Esko Könönen
* Lasse Könönen
* Onni Laihanen
* Altti Laiho
* Pentti Laiho
* Veikko Laiho
* Seppo Leino
* Markku Lepistö
* Toivo Manninen
* Leander Norrback
* Paul Norrback
* Kalevi Nyqvist
* Esa Pakarinen
* Sami Perttula
* Lasse Pihlajamaa
* Kimmo Pohjonen
* Matti Rantanen
* Janne Rättyä
* Ari Matti-Saira
* Pale Saarinen
* Heli Siekkinen
* Väinö Siikava
* Netta Skog
* Jarmo Tinkala
* Paavo Tiusanen
* Viola Turpeinen
* Taito Vainio
* Viljo Vesterinen
* Kaarlo Vihinen
* Matti Viljanen
* Mika Väyrynen

### Pianoharmonikansoittajia
* Pedro Hietanen
* Jani Uhlenius

### Harmonikkayhtyeitä ja -kokoonpanoja
* Laiho Trio
* Trio Fratres

## Muita harmonikansoittajia

* Goran Alachki
* Iñaki Alberdi
* Teodoro Anzellotti 
* Jonas Aras
* Nick Ariondo
* Tommy Banner
* Alan Bern
* Dr. Busker
* Drew Carey
* Nico Carstens
* Angel Luis Castaño
* Tony Cedras
* Régine Chassagne
* Jared Claxon
* Jenny Conlee
* Antti Kosola
* Dick Contino
* Art van Damme
* Joey DeVilla
* Theo Erasmus
* James Fearnley
* Myron Floren
* Richard Galliano
* Daniel Handler
* Rolf Harris
* Kevin Hearn
* Matt Hensley
* Matt Hodgson
* Rocky Howard
* Nihad Hrustanbegovic
* Boris Karlov
* Guy Klucevsek
* Julian Koster
* John Linnell
* Ibro Lolov
* Tony Lovello
* Charles Magnante
* Frank Marocco
* Ivan Milev
* Corn Mo
* Dan Newton
* Pauline Oliveros
* Walter Ostanek
* Vasile Pandelescu
* Zoltan Racz
* Steve Roxton
* Dr. William Schimmel
* Jimmy Shand
* Andrei Smirnov
* Paul Stein
* Tom Torriglia
* Ilie Udila
* Gus Viseur
* Lawrence Welk
* Frankie Yankovic
* "Weird Al" Yankovic
* Guoping Zhang
Walking in the Air

**Walking in the Air** on Howard Blaken säveltämä kappale, joka tunnetaan *[[Lumiukko (elokuva)|Lumiukko]]*-animaatioelokuvan () tunnusmusiikkina. Alun perin kappaleen esitti St Paulin katedraalin kuoropoika Peter Auty.

Monet artistit ovat sittemmin esittäneet kappaleen. Rainbow esitti kappaleen nimellä "Snowman" levyllään *[[Bent Out of Shape]]*. Aled Jonesin versio kappaleesta nousi Britannian singlelistalla viidennelle sijalle. Kappale löytyy myös brittiläisen lapsilaulaja Connie Talbotin levyltä *Over the Rainbow*. Amerikkalainen lapsilaulaja Jackie Evancho julkaisi kappaleen levyllään *Heavenly Christmas*. Chloë Agnew on julkaissut albumillaan *Chloë: Walking in the Air* vuonna 2004.

Suomessa kappaleen on levyttänyt muun muassa Nightwish levyllään *[[Oceanborn]]* vuonna 1998. Nightwishin entinen laulaja Tarja Turunen on levyttänyt "Walking in the Airin" myös levyllään *[[Henkäys ikuisuudesta]]*. Saara Aalto on levyttänyt albumillaan *[[Enkeleitä – Angels]]* vuonna 2011.

## Suomenkieliset käännöskappaleet
Kappaleesta on tehty useampi suomenkielinen käännöskappale:
* Tarleena Sammalkorpi suomensi vuonna 1989 kappaleen nimellä "Avaruus". Sen levytti ensimmäisen kerran Sakari Heikka ja Cantores Minores -kuoro vuonna 1989 Timo T. A. Mikkosen ja ystävien joulualbumille *[[Joulusydän]]*. Kappaleen ovat esittäneet myöhemmin suomeksi muun muassa Tarja Merivirta, Antti Tuisku, Arja Koriseva, Samuli Edelmann, Suvi Teräsniska sekä Rajaton. 
* Jukka Itkosen tekemän suomennoksen "Sun nimesi on maa" levytti ensimmäisen kerran A. Aallon rytmiorkesteri vuonna 1999. 
* Suomen televisiossa *Lumiukko*-elokuvan lentokohtauksen aikana soivan laulun suomenkieliset sanat tekstitti filmille vuonna 1983 Yleisradion suomentaja Merike Ilves. Ilveksen tekstityksellä olevaa filmiä esitettiin pitkään, ennen kuin Yleisradio alkoi esittämään elokuvasta teräväpiirtoversiota. Teräväpiirtoversiossa laulun tekstitys tulee näkyviin, kun asettaa tekstityksen näkymään televisiossa tai katsoessa Yle Areenasta.

## Lähteet

## Aiheesta muualla
* Tarja Merivirta: Avaruus. Ylen elävä arkisto.
* Snowmanin levytykset Howard Blaken kotisivulla
Pelon maantiede

**Pelon maantiede** on Auli Mantilan käsikirjoittama ja ohjaama vuonna 2000 valmistunut elokuva, joka pohjautuu Anja Kaurasen samannimiseen romaaniin. Elokuva palkittiin parhaasta käsikirjoituksesta Jussi-palkinnolla vuonna 2001.
## Tarina
Oikeushammaslääkäri Oili Lyyra (Tanjalotta Räikkä) selvittää Helsingin rannasta löytyneen ruumiin henkilöllisyyttä. Tapausta tutkii myös hänen rakastettunsa, rikosetsivä Eero Harakka (Kari Sorvali). Oilille alkaa selvitä, että ruumis on osa laajempaa suunnitelmaa. Tarinaan ilmestyy autokoulunopettaja Auvinen (Pertti Sveholm), joka on opettanut naisille ”tervettä pelkoa” jo vuosien ajan.

## Lähteet
Beverly Hills kyttä

**Beverly Hills kyttä** on Martin Brestin ohjaama toimintakomedia vuodelta 1984. Elokuvan pääosassa on Eddie Murphy ja muissa keskeisissä rooleissa nähdään muun muassa Judge Reinhold.

Alun perin Axel Foleyn roolissa piti olla Sylvester Stallone, mutta hän halusi elokuvaan enemmän toimintaa kuin budjetti antaisi myötä. Stallonen sijasta rooli annettiin Eddie Murphylle.

*[[The New York Times]]in* kriitikot valitsivat *Beverly Hills kytän* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni
Elokuva kertoo Detroitissa asuvasta rääväsuisesta poliisista Axel Foleysta. Foley on usein ongelmissa koska ei piittaa esimiestensä käskyistä vaan hoitaa rikolliset oikeuden eteen omalla tavallaan. Raskaan työpäivän jälkeen Foley saapuu kotiinsa jossa tapaa vanhan ystävänsä Mikey Tandinon jolla on ongelmia suuremman luokan rikollisten kanssa. Gangsterit kuitenkin pian surmaavat Mikeyn. Foley haluaisi jutun tutkittavakseen, mutta hänen esimiehensä kieltää tätä puuttumasta asiaan. Foley lähtee kuitenkin Beverly Hillsiin, jonne murhan jäljet johtavat.

## Näyttelijät

## Jatko-osat
* *[[Beverly Hills kyttä 2]]* (1987)
* *[[Beverly Hills kyttä 3]]* (1994)
* *[[Beverly Hills kyttä: Axel F.]]* (2024)

## Lähteet
Sonatiini

**Sonatiini** tarkoittaa pientä sonaattia. Se eroaa sonaatista yleensä vain pituudeltaan. Sonatiini on sävelletty yhdelle soittimelle tai kamarimusiikkiyhtyeelle. Kokonaisen orkesterin soittamaa sonatiinia kutsutaan sinfonietaksi. Tunnettuja sonatiineja ovat säveltäneet muun muassa Muzio Clementi pianolle ja Sophia Dussek harpulle.
Baldwinin niemimaa

**Baldwinin niemimaa** on niemimaa Luoteis-Alaskassa pohjoisella napapiirillä. Se työntyy 72 kilometrin pituisena Kotzebuensalmeen Alaskan mannermaasta ja se on 2-19 kilometriä leveä. Kotzebuen kaupunki sijaitsee niemen kärjessä.

## Aiheesta muualla

* Piirroskartta alueelta
Anis Fuleihan

**Anis Fuleihan** (2. huhtikuuta 1900 Kyrenia – 11. lokakuuta 1970 Palo Alto) oli yhdysvaltalainen säveltäjä ja pianisti. Hänellä oli kyproslaisia sukujuuria. Fuleihan keskittyi lähinnä pianomusiikin säveltämiseen, mutta hän sävelsi myös konserton thereminille ja orkesterille. Fuleihanin pianokappaleisiin kuuluu muun muassa kaksi sonatiinia.

## Lähteet
Älä itke Iines

**Älä itke Iines** on vuonna 1987 valmistunut Janne Kuusen ohjaama elokuva. 

Iines on suomalainen komedia katoilla ja vinttikerroksessa asuvasta yhteisöstä, joka kamppailee elinolosuhteittensa ja onnensa kohentamiseksi. Tyylilajiltaan Iines jäljittelee suomalaisittain harvinaista elokuvallista sarjakuvailmaisua. Elokuvan käsikirjoitus ei sisällä dialogia, vaan näyttelijät ovat luoneet sen itse kuvaustilanteessa. Tämän elokuvan tekotavan voidaan katsoa olevan esiaste ohjaajan myöhemmin 2000-luvulla toteuttamalle elokuvalle *[[Kukkia ja sidontaa]]* ja televisiosarjalle *[[Vapaa pudotus]]*.

## Lähteet
Sophia Dussek

**Sophia Dussek** (omaa sukua **Corri**, 1. toukokuuta 1775 – 1847) oli englantilainen säveltäjä, laulaja, pianisti ja harpisti. Hän meni vuonna 1792 naimisiin pianisti Jan Ladislav Dussekin kanssa. Monet tämän nimissä julkaistut teokset ovat myöhemmin osoittautuneet Sophia Dussekin säveltämiksi. Jan Ladislav Dussekin kuoltua vuonna 1812 Sophia meni naimisiin alttoviulisti John Alvis Moraltin kanssa. Myöhempinä vuosinaan Dussek opetti musiikkia Paddingtonissa. 

Dussek sävelsi muun muassa sonatiineja harpulle.

## Teoksia
* Corri, Sophia: Main Works for Solo Harp,
Kymmenen riivinrautaa (elokuva)

**Kymmenen riivinrautaa** on vuonna 2002 valmistunut Ere Kokkosen elokuva, joka perustuu Arto Paasilinnan samannimiseen romaaniin vuodelta 2001.

## Näyttelijät
*Esko Salminen – Rauno Rämekorpi
*Santeri Kinnunen – Seppo Sorjonen
*Kari Väänänen – Heikki Korkkalainen
*Veera Degerholm – Eveliina Mäki
*Kristiina Elstelä – Sonja Autere
*Petra Frey – Annikki Rämekorpi
*Susanna Haavisto – Saara Lampinen
*Susanna Mikkonen – Seppo Sorjosen vaimo
*Tea Ista – Ulla-Maija Lindholm
*Rea Mauranen – Irja Hukkanen
*Rinna Paatso – Tarja Salokorpi
*Aino Seppo – Kirsti Korkkalainen
*Anu Sinisalo – Eila Huhtavesi
*Kirsi Ylijoki – Tuula Virtanen
*Anja Pohjola – Kätilö
*Taisto Oksanen – Lääkäri
*Anna-Maija Kokkonen – Ystävätär
*Vivi Wahlström – Vauva Virtanen

## Lähteet
Ruokatorven syöpä

**Ruokatorven syöpä**  on ruokatorvessa sijaitseva pahanlaatuinen kasvain. Se aiheuttaa erilaisia oireita, kuten dysfagiaa (nielemisvaikeuksia) ja kipua. Pienet ja paikalliset kasvaimet poistetaan yleensä kirurgisesti. Levinnyttä ruokatorven syöpää hoidetaan tavallisesti sädehoidolla, kemoterapialla ja yhdistelmähoidolla. Ennuste riippuu syövän levinneisyydestä mutta on yleensä huono: noin 14 – 17 % sairastuneista on elossa viiden vuoden kuluttua taudin diagnosoinnista. Ruokatorven karsinoomia ovat levyepiteelikarsinooma ja adenokarsinooma, jolle altistaa pitkään jatkunut refluksitauti.

Suomessa todetaan vuosittain vajaat 200 uutta ruokatorvisyöpätapausta. Vaikka sairaus on Suomessa selvästi harvinaistunut, on se maassa yhä hieman muita Pohjoismaita yleisempi.

## Oireet
Nielemisvaikeudet ovat ruokatorven syövän tyypillisin ensioire. Isokokoinen kasvain voi aiheuttaa oksentelua. Sairauteen voi liittyä myös kipua ja verenvuotoa. Levinneen syövän etäpesäkkeet aiheuttavat erilaisia oireita.

## Hoito
Ruokatorven syöpä todetaan usein vasta silloin, kun se on jo ennättänyt levitä. Jos sairaus ei kuitenkaan ole levinnyt, on mahdollista poistaa syöpäkasvain kirurgisesti.

Monesti sädehoito jarruttaa ruokatorven syövän kehitystä.

## Riskitekijät
Ruokatorven syövän riskitekijöitä ovat sen esiintyminen suvussa, korkea ikä ja alkoholi sekä tupakointi ja nuuskan käyttö. Tupakan ja alkoholin säännöllinen käyttö nostaa sairastumisriskin 100-kertaiseksi. Barrettin ruokatorvi altistaa taudille. Myös akalasiaa sairastavilla on korkeampi sairastumisvaara.

## Lähteet
Semichisaaret

**Semichisaaret** () ovat kolme Nearsaariin kuuluvaa saarta Aleuttien saaristossa Lounais-Alaskassa. Nämä saaret ovat Shemya, Nizki ja Alaidsaari ().
Unalaska (saari)

**Unalaska** on Foxsaariin kuuluva saari Aleuttien saariston keskiosassa. Saari on pinta-alaltaan noin 3&nbsp;000 neliökilometriä. Saarella on samanniminen Unalaskan kaupunki. 

Nimi tulee aleutin kielestä.
Hurmaava joukkoitsemurha (elokuva)

**Hurmaava joukkoitsemurha** on vuonna 2000 valmistunut Ere Kokkosen elokuva Arto Paasilinnan samannimisestä romaanista. Kokkonen teki elokuvasta myös kahdeksanosaisen televisiosarjan, jota varten kuvattiin lisäkohtauksia, joita ei ole elokuvassa. 

## Näyttelijät

## Julkaisu
Televisiosarja on esitetty MTV3:lla useita kertoja. Elokuvan ensi-ilta televisiossa oli 24. kesäkuuta 2012, lisäksi elokuva on julkaistu VHS:nä ja DVD:nä. Elokuvan VHS- ja DVD-julkaisun kansikuvaa on myös käytetty alkuperäisen romaanin kansikuvana uudemmissa painoksissa.

## Vastaanotto

*Tv-maailman* arvostelussa todetaan, että elokuva nauraa niin suomalaiskansalliselle synkkyydelle kuin yhdistyksen perustamisinnollekin. Tyylilajiksi todetaan sekavahko *[[opera buffa]]*. *[[Helsingin Sanomat|Helsingin Sanomien]]* Arto Pajukallio totesi elokuvan hauskuuden perustuvan lähinnä irrallisiin kirjallisiin sutkauksiin, joihin näyttelijät eivät löydä kaikupohjaa. *Iltalehdessä* Brita Passi kritisoi joulukuussa 2004 alkanutta televisiosarjaversiota ja harmitteli muun muassa kliseistä ja kulunutta roolitusta, kuten Heikki Kinnusta taas kerran eräänlaisena vääpeli Körmynä.

## Lähteet

## Aiheesta muualla
*
Elämä lyhyt, Rytkönen pitkä (elokuva)

**Elämä lyhyt, Rytkönen pitkä** on vuonna 1996 valmistunut Ere Kokkosen ohjaama elokuva Arto Paasilinnan samannimisestä romaanista. Televisiossa elokuva on esitetty hieman laajempana kaksiosaisena sarjana.

## Juoni
Taavetti Rytkönen (Kahra) pankissakäynnin jälkeen vaeltelee ilman päämäärää. Vilkkaassa risteyksessä Rytkönen päätyy Seppo Sorjosen (Kinnunen) taksin kyytiin. Ilman selkeää osoitetta he päätyvät Aulangon kautta Tampereelle hotelli Tammeriin. Rytkösen muisti on heikentynyt, joko alkavan dementian tai sodassa päähän saadun sirpaleen johdosta. Tampereella selviää Rytkösen olevan maanmittausneuvos. Hotellin ravintolassa Rytkönen ja Sorjonen tapaavat Taavi Niemelän (Salmi), Rytkösen lehtolapsen, joka kertoo hieman Rytkösen taustoista.

Tampereella Rytkönen käy tapaamassa vanhaa heilaansa, ja reissun päätteeksi päätyy pelaamaan jalkapalloa. Pelin päättyessä Rytkönen päätyy lampeen, jonka vuoksi hän saa keuhkokuumeen. Sorjonen on huolissaan vanhukseksi ja päättää tekeytyä lääkäriksi seuratakseen Rytkösen tilaa.

Tampereella Rytkönen päättää lähteä tapaamaan armeijakaveriaan Heikki Mäkitaloa (Kuoppala), joka asuu vaimoineen (Peuhu) rintamamiestilalla Lestijärvellä. Sorjonen lähtee käymään tällä välin Helsingissä morsiammensa luona ja Rytkönen jää Lestijärvelle. Vastoinkäymisiin kyllästynyt Mäkitalo on päättänyt lopettaa maanviljelyn ja aikoo pistää tilansa matalaksi. Viikon aikana Rytkönen ja Mäkitalot pistävätkin tilalla toimeksi.

## Rooleissa

## Tuotanto
Elokuvaa kuvattiin kesällä 1996 Keski-Pohjanmaan Lestijärvellä ja Kokkolassa sekä Helsingissä, Hämeenlinnassa, Tampereella ja Seinäjoella.

## Vastaanotto
*Elämä lyhyt, Rytkönen pitkä* sai kutsuvierasensi-iltansa 15. lokakuuta 1996 kuvauspaikkakuntana käytettyä Lestijärveä lähimpänä sijaitsevassa elokuvateatterissa, Kannuksen Koivussa ja tähdessä. Helsingissä se tuli ohjelmistoon kolme päivää myöhemmin.

*[[Helsingin Sanomat|Helsingin Sanomien]]* arvostelussa Mikael Fränti kuvaili elokuvaa Ere Kokkosen kunnianhimoiseksi yritykseksi irtautua aiemmin tekemistään Körmy- ja Turhapuro-elokuvista, mutta hänestä Kokkonen ei oikein pysty hyödyntämään Paasilinnan tekstin tarjoamia mahdollisuuksia. Fränti luonnehtii Kokkosen ohjausta sympaattiseksi mutta vanhahtavaksi, vaisuksi ja tasapaksuksi.

## Lähteet
Kämppäys

**Kämppäys** (**camp**, **camppaus**, **cämppäys**) eli **leiriytyminen** on videopelien verkkomoninpeleissä käytettävä termi, jolla viitataan kauan samassa paikassa pysymiseen. Ensimmäisen ja kolmannen persoonan ammuntapeleissä kämppäyksen tarkoituksena on saada strateginen etulyöntiasema vastapelaajien suhteen, kun taas verkkoroolipeleissä leiriytymisen tarkoituksena on odottaa ryhmänä jonkin tietyn NPC-vastuksen ilmaantumista sen henkiinheräämispaikalla ja päästä näin raidaamaan mahdollisimman nopeasti.

Kämppäämistä esiintyy erityisesti ensimmäisen ja kolmannen persoonan ammuntapelien (joita ovat mm. *[[Unreal (pelisarja)|Unreal]]*-, *[[Quake-pelisarja|Quake]]*-,Counter-Strike- ja *[[Call of Duty]]* -pelisarjojen pelit) verkkomoninpeleissä. Hidastempoisissa ja realistisimmissa peleissä kämppäys on usein hyödyllistä ja erittäin taktistakin, tosin joissakin peleissä ja/tai peliyhteisöissä myös halveksittua.

## Lähteet
* 
### Viitteet
The Foundations

**The Foundations** oli brittiläinen soul-yhtye. Se oli aktiivinen vuosina 1967–1970 ja teki kaksi menestykappaletta,  "Baby, Now That I've Found You" (Britanniassa listaykkönen) ja "Build Me Up Buttercup" (Yhdysvalloissa listaykkönen).

## Albumit
* From the Foundations (1967)
* Rocking the Foundations (1968) (live)
* Digging the Foundations (1969)
* The Foundations (1968) (kokoelma)
* Golden Hour of the Foundations (1973) (kokoelma)
* Back to the Beat (1983) (kokoelma)
* Best Of (1987) (kokoelma)

## Jäsenet
* Clem Curtis: laulu
* Colin Young: laulu
* Alan Warner: kitara
* Peter Macbeth: basso
* Tim Harris: rummut
* Tony Gomez: piano
* Pat Burke: saksofoni/huilu
* Mike Elliott: saksofoni
* Eric Allan Dale: pasuuna

## Lähteet

*
Suloinen myrkynkeittäjä (televisiosarja)

**Suloinen myrkynkeittäjä** on vuonna 1995 Yle TV1:llä lähetetty suomalainen televisiosarja, jonka käsikirjoitti ja ohjasi Ere Kokkonen. Neliosainen sarja pohjautuu Arto Paasilinnan samannimiseen romaaniin. VL-Media julkaisi sarjan DVD:llä 30. lokakuuta 2015.

## Näyttelijät

* Elina Pohjanpää - Linnea Ravaska, suloinen myrkynkeittäjä
* Pentti Siimes - Jaakko Kivistö, lääketieteen lisensiaatti
* Timo Tuominen - Kauko
* Konsta Mäkelä - Jari
* Anssi Leinonen - Pera
* Sari Siikander - Raija
* Jarmo Koski
* Ossi Ahlapuro
* Hannu Vuorinen
* Ari Pöntinen
* Voitto Nurmi
* Vesa Helle
* Ere Kokkonen
* Eriikka Magnusson
* Oiva Lohtander
* Tarja Siimes
* Tuula Nyman
* Tarja Keinänen
* Aarno Sulkanen
* Eeva-Maija Haukinen
* Martti Tschokkinen

## Aiheesta muualla
*
Päämajoitusmestari

**Päämajoitusmestari** oli Suomen armeijassa Päämajan operatiivisen osaston (Päämajoitusmestarin osaston) päällikön esimies, ja siten päämajoitusmestari vastasi sotatoimien suunnittelusta ja joukkojen siirroista operaatioita varten. Suomen sisällissodan aikana päämajoitusmestarina toimi ratsumestari Hannes Ignatius. Talvi- ja jatkosodan aikana päämajoitusmestari oli kenraaliluutnantti A. F. Airo. 

Päämajoitusmestari vastasi Päämajan sotatoimien esittelystä Ylipäällikölle hyväksyttäväksi, käytännössä sotatoimien suunnittelusta ja johtamisesta.

## Lähteet
* *Suomen vapaussota II–III*, Jyväskylä: Gummerus 1929
* Heinrichs, Erik: *Mannerheim Suomen kohtaloissa I.* Helsinki: Otava 1957
* *Suomen vapaussota vuonna 1918 IV.* Helsinki: Otava 1923
* Jägerskiöld, Stig: *Talvisodan ylipäällikkö.* Helsinki: Otava 1976. 
* Lappalainen, Matti: *Hannes Ignatius, Mannerheimin harmaa eminenssi*. Helsinki: WSOY 2005 
* Tuompo, W. E., *Päiväkirjani päämajasta 1941–1944*, Helsinki: WSOY 1968

### Viitteet

## Aiheesta muualla
*Mannerheim-sivuston artikkeli "Päämaja 1918"
Virtsaputki

**Virtsaputki** eli *urethra* tai *uretra* on putkimainen elin, jonka kautta virtsa poistuu elimistöstä. Lisäksi miehen ja useimpien muiden nisäkäsurosten siemenneste poistuu elimistöstä virtsaputken kautta.

## Ihmisen virtsaputken anatomiaa

Virtsaputki on sileästä lihaskudoksesta, sidekudoksesta ja limakalvosta koostuva putkimainen elin, joka alkaa virtsarakosta ja päättyy kehon ulkopinnalle sukupuolielinten alueelle. Virtsaamista hallitaan virtsaputken toimintaa säätelevän virtsaputken sulkijalihaksen, *musculus sphincter urethrae*, avulla.

### Miehen virtsaputki

Noin 20–25&nbsp;cm pitkä virtsaputki alkaa virtsarakon alaosasta ja kulkee ensin eturauhasen, sitten lantion lihasten ja lopulta siittimen läpi virtsaputken paisuvaisen sisällä. Virtsaputken suu sijaitsee siittimen päässä, terskan kärjessä. Eturauhasessa siemenjohtimet yhtyvät virtsaputkeen, samoin eturauhasen alapuolella sijaitseva bulbouretraalirauhanen liittyy virtsaputkeen.

### Naisen virtsaputki

Noin 3–5&nbsp;cm pitkä virtsaputki alkaa virtsarakon alaosasta ja kulkee lantion lihasten läpi. Virtsaputken suu avautuu hävyn seudulle, häpykielen ja emättimen suun väliin.

## Sairaudet
Virtsaputken yleisimpiin sairauksiin kuuluu virtsaputken tulehdus, *urethritis* eli *uretriitti*, joka on yleinen syy kivulle virtsatessa. Naiset saavat miehiä paljon helpommin virtsarakkotulehduksen eli *kystiitin*, koska heidän rakkoa tulehduksilta suojaava virtsaputkensa on paljon lyhyempi kuin miehillä. 

Virtsaputken ahtauma, *strictura urethrae*, voi aiheutua iskusta tai tulehduksesta. Nämä ovat miehillä yleisempiä pitemmän virtsaputken vuoksi.

Virtsarakon ekstrofiassa virtsaputki ja -rakko ovat jääneet sulkeutumatta.

Virtsaputken syöpä on erittäin harvinainen.

Virtsaputkessa voi esiintyä myös virtsakiviä.

## Katso myös
* Virtsarakko
* Virtsa
* Siemenneste
* Siitin
* Häpy

## Lähteet
* Virtsaputki Solunetti.fi

### Viitteet

## Aiheesta muualla
Nancy Sinatra

**Nancy Sandra Sinatra** (s. 8. kesäkuuta 1940 Jersey City, Yhdysvallat) on yhdysvaltalainen laulaja ja näyttelijä. Hän on laulaja Frank Sinatran ja tämän ensimmäisen vaimon, Nancy Barbaton, tytär. Hänen uransa lähti nousuun 1960-luvun puolivälissä ”These Boots Are Made for Walkin’” -hitin ansiosta. Nancy Sinatra tunnetaan persoonallisesta alttoäänestään.

Nancy Sinatra on saanut tähden Hollywood Walk of Famelle.

## Diskografia
* *Boots * (1966)
* *How Does That Grab You?* (1966)
* *Nancy in London* (1966)
* *Country, My Way * (1967)
* *Sugar* (1966)
* *Movin' with Nancy* (soundtrack) (1968)
* *Nancy* (1969)
* *Woman * (1972)
* *One More Time * (1995)
* *Nancy Sinatra* (2004)

## Tunnetuimpia levytyksiä
* *These Boots Are Made for Walkin*' (1966)
* *Summer Wine* Lee Hazlewoodin kanssa (1967)
* *Somethin' Stupid* Frank Sinatran kanssa (1967)
* *You Only Live Twice* (1967)
* *Jackson* Lee Hazlewoodin kanssa (1967)
* *Lady Bird* Lee Hazlewoodin kanssa (1967)

## Valkokankaalla

Sinatran kappaleita kuullaan myös elokuvien soundtrackeillä:

* kappale ”Bang Bang” elokuvassa *[[Kill Bill]]*
* kappale ”These Boots Are Made for Walkin’” elokuvassa *[[Full Metal Jacket]]*
* kappale ”You Only Live Twice” elokuvassa *[[Elät vain kahdesti]]*
* kappale ”These Boots Are Made for Walkin’” elokuvassa *[[Austin Powers – kumma jätkä]]*
* kappale These Boots Are Made For Walkin’” elokuvassa Nyt ja silloin

## Lähteet

## Aiheesta muualla

* Viralliset kotisivut 
* 
* 
* 
* Sinatran perheen viralliset sivut
US Livorno 1915

**Unione Sportiva Livorno 1915** (vuoteen 2021 **Associazione Sportiva Livorno Calcio** lyh. **A.S. Livorno**) on italialainen jalkapalloseura Toscanan maakunnassa sijaitsevata Livornosta. Vuonna 1915 perustettu seura pelaa kaudella 2022–2023 Italian neljänneksi korkeimmalla sarjatasolla Serie D:ssä. AS Livorno pelaa kotiottelunsa Stadio Armando Picchillä. 

AS Livornon väri on punaisenruskea, mistä juontaa lempinimi *Amaranto*, seuran toinen yleisesti käytetty lempinimi on *Labronici*. As Livorno tunnetaan myös vasemmistolaisista kannattajistaan, joiden joukossa on erityisesti kommunisteja.

## Historia
AS Livornon paras sijoitus Italian korkeimmalla sarjatasolla Serie A:ssa on toinen sija kausilla 1919–1920 ja 1942–1943. Vuonna 2004 seura palasi pääsarjaan 55 vuoden tauon jälkeen ja pelasi Serie A:ssa 2004–2008, 2009–2010 ja 2013–2014.

Italian jalkapalloskandaalin ansiosta Livorno pääsi kaudella 2006-2007 UEFA Cupiin ensimmäistä kertaa historiansa aikana sijoituttuaan edellisellä kaudella Serie A:ssa kuudenneksi. Seuran 2000-luvun tähtiä ovat olleet maailmanmestaruuden vuonna 2006 voittanut maalivahti Marco Amelia sekä Serie A:n kauden 2004–2005 maalikuningas Cristiano Lucarelli, joka kaudella 2018–2019 toimii seuran päävalmentajana.

Talousvaikeuksiin ajautuneelta seuralta evättiin kesällä 2021 sarjapaikka Serie D:stä, jonka jälkeen kannattajat ottivat seuran haltuunsa. Syksyllä 2021 seura aloitti Toscanan aluesarjassa Italian viidennellä sarjatasolla nimellä Unione Sportiva Livorno 1915.

## Entisiä pelaajia

*  Marco Amelia
*  Giorgio Chiellini
*  Francesco Coco
*  Giuliano Giannichedda
*  Cristiano Lucarelli

*  Armando Picchi
*  Igor Protti
*  Vikash Dhorasoo
*  Diego Tristán
*  Erjon Bogdani

## Lähteet

## Aiheesta muualla
*AS Livornon viralliset kotisivut
Kolyma

**Kolyma** () on suuri Pohjoiseen jäämereen laskeva joki Koillis-Siperiassa. Se virtaa mutkitellen etelästä pohjoissuuntaan. Se saa alkunsa Magadanin alueelta Kolyman ylängöltä ja Tšerskivuoristosta, koukkaa länteen Sahan tasavallan eli Jakutian puolelle ja laskee sen alueella Itä-Siperian mereen.

Kolyma valuma-alue on noin 647 000 neliökilometriä ja pituus noin 2 129 kilometriä. Yläjuoksulla joen rannat ovat jyrkkiä ja jokilaakso on kapea. Yläjuoksulla on myös runsaasti koskia. Alempana joen laakso laajenee ja sen uoma alkaa mutkittelemaan.

Kolyma on jäässä suurimman osan vuotta. Jäätön se on tavallisesti kesäkuusta syys-lokakuuhun. Keväällä joen eteläiset yläjuoksut alkavat sulaa ensimmäisenä mikä aiheuttaa alajuoksulla tulvia kun sinne muodostuu jääpatoja. Yli puolet joen kokonaisvirtaamasta tulee keväällä ja alkukesästä. Kasvillisuus Kolyman valuma-alueella on kitukasvuista taigaa tai metsätundraa ja tundraa.

Ihmisiä asuu alueella vähän. Enemmistö ihmisistä on jakuteja tai eveenejä. Stalinin aikana vuosina 1932–1954 Kolyma -joen yläjuoksulla olevilla gulagin työleireillä kuoli yli miljoona ihmistä. Joen yläjuoksulla on kultaa, jota sieltä kaivettiin työleirien aikana. Alueella on vieläkin kultakaivoksia.

Joen padonnut Kolyman vesivoimalaitos otettiin käyttöön vuonna 1982. Sen viiden turbiinin nykyteho on 900 megawattia, ja se vastaa suurimmasta osasta Magadanin alueen sähköntarvetta. Toinen voimalaitos ja tekojärvi on rakenteilla.

## Lähteet

## Aiheesta muualla

* 
*
Songs About Jane

**Songs About Jane** on pop rock -yhtye Maroon 5:n debyyttialbumi. Se julkaistiin kesäkuussa 2002 Octone Recordsin ja J Recordsin kautta. Albumi tuli tunnetuksi varsinkin hittisingleistään ”This Love” ja ”She Will Be Loved”.

*Songs About Jane* ylsi listaykköseksi Britannian lisäksi neljässä muussa maassa. Suomen virallisella listalla sen paras sijoitus oli toinen. Vuoteen 2007 mennessä sitä oli myyty maailmanlaajuisesti yli 10 miljoonaa kappaletta.

## Kappaleet

## Listasijoitukset
### Viikottaiset

## Lähteet
Back to Bedlam

**Back to Bedlam** on brittiläisen muusikon, James Bluntin, vuonna 2004 julkaistu esikoisalbumi. Sen kokonaiskesto on 39 minuuttia ja 28 sekuntia. Levyä on myyty maailmanlaajuisesti yhteensä noin 14 miljoonaa kappaletta. 

## Menestys
*Back to Bedlam* ohitti kesällä 2007 3&nbsp;020&nbsp;490 albumin myynnillään pitkään kotimarkkinoiden myydyimmän albumin paikkaa pitäneen Didon albumi *[[No Angel]]in*, jota on myyty Britanniassa sitten ilmestymisensä vuonna 2000 3&nbsp;015&nbsp;703 kappaletta.

2&nbsp;368&nbsp;000 kappaleen vuosimyynti Britannian kotimarkkinoilla vuonna 2005 vei albumin myös Guinnessin ennätysten kirjaan. Brittimusiikkilehti NME puolestaan palkitsi albumin kyseisen vuoden huonoimpana.

## Kappaleet
# High - 4:03
# You're Beautiful - 3:33
# Wisemen - 3:42
# Goodbye My Lover - 4:18
# Tears and Rain - 4:04
# Out of My Mind - 3:33
# So Long, Jimmy - 4:24
# Billy - 3:37
# Cry - 4:06
# No Bravery - 4:00

## Lähteet
The Young and the Hopeless

**The Young and the Hopeless** on Good Charlotten toinen albumi. Se julkaistiin 1. lokakuuta 2002. Albumi on saanut nimensä *[[Tunteita ja tuoksuja]]* (The Young and the Restless) -saippuaoopperan mukaan. Albumia on myyty jo yli 4 miljoonaa kappaletta maailman laajuisesti.

## Kappaleet
# "A New Beginning" - 1:48
# "The Anthem" - 2:55
# "Lifestyles of the Rich and Famous" - 3:10
# "Wondering" - 3:31
# "The Story of My Old Man" - 2:42
# "Girls and Boys" - 3:01
# "My Bloody Valentine" - 3:54
# "Hold On" - 4:06
# "Riot Girl" - 2:17
# "Say Anything" - 4:21
# "The Day That I Die" - 2:58
# "The Young and The Hopeless" - 3:32
# "Emotionless" - 4:02
# "Movin' On" - 3:26
Good Charlotte (albumi)

**Good Charlotte** on punkbändi, Good Charlotten ensimmäinen albumi, joka julkaistiin 26. syyskuuta 2000.

## Kappaleet

## Aiheesta muualla
*
Kecskemét

**Kecskemét** [] on kaupunki Unkarin keskiosassa Bács-Kiskunin läänissä Budapestin ja Szegedin puolivälissä, 86 kilometriä kummastakin. Kaupungissa oli 111&nbsp;428 asukasta vuonna 2009, joten se on maan kahdeksanneksi suurin kaupunki asukasluvun mukaan. Kaupungin pinta-ala on 321,36 neliökilometriä. Kecskemét on Bács-Kiskunin läänin pääkaupunki.

Zoltán Kodály on syntynyt Kecskemétissä. 

Kecskemétin suomalainen ystävyyskaupunki on Hyvinkää.

## Lähteet

## Aiheesta muualla

* Kaupungin kotisivut
* "Kecskemetin markkinat.", Aamulehti, 09.06.1935, nro 153, s. 15, Kansalliskirjaston digitaaliset aineistot
E Nomine

**E Nomine** on saksalainen yhtye, jonka perustivat Kristian Weller ja Friedrich Graner. Yhtyeen musiikissa yhdistyvät tekno, kuorolaulu, uskonnolliset tai myyttiset teemat ja saksankieliset sanoitukset, joita E Nominen kappaleilla lausuvat eri saksalaiset ääninäyttelijät, mm. Christian Brückner, Rolf Schult. Yhtyeen musiikkivideoilla esiintyy ja live-esiintymisissä sanoitukset lausuu Senad Fuerzkelper Giccic.

## Diskografia
### Albumit
* Das Testament (1999)
* Finsternis (2002)
* Die Prophetzeiung (2003)
* Das Beste aus... Gottes Beitrag und Teufels Werk (2004)

## Aiheesta muualla
* Viralliset kotisivut (Arkistoitu)
Polttoleikkaus

**Polttoleikkaus** tarkoittaa yleensä rautametallien muotoonleikkaamista hapen ja polttokaasun, esimerkiksi propaanin tai asetyleenin yhteisvaikutuksella. Polttoleikattaviksi soveltuvat aineenvahvuudet aina 2000 millimetriin saakka. Rajoittava tekijä leikkaussyvyydessä on kaasusuihkun muodon pysyminen riittävän kapeana.  

Edellytykset polttoleikkaukselle ovat:  materiaalin tulee palaa alemmassa lämpötilassa kuin sulaa ja materiaalin tulee palaa puhtaassa hapessa. Seostetummat teräslaadut vaativat erilaisia menetelmiä, esimerkiksi laser-, plasma-, tai jauhe- (rautajauheen avulla) leikkaus. 

Polttoleikkaus aloitetaan kuumentamalla teräs punahehkuiseksi ja suihkuttamalla tämän jälkeen puhdasta happea punahehkuiseen teräkseen, jolloin teräs palaa vapauttaen energiaa prosessiin. Periaatteessa ei kaasuliekkiä tarvitsisi käyttää alun kuumennuksen jälkeen, sillä palava teräs kuumentaa materiaalin, joka taas vuorostaan palaa kohdatessaan hapen.

Eräs tärkeä työkalu on happipeitsi: se on yksinkertaisesti osista koottu pitkä putki, jonka sisällä on erillinen kovempi terästanko tuottamaan leikkauskuumuutta sekä kanavat hapelle.

Erilaiset metallien muotoonleikkausmenetelmät muodostavat olennaisen tärkeän osan Suomen metalliteollisuuden vahvasta perustuksesta. Yhteisnimitys edellä mainituille menetelmille on terminen leikkaus. Telakkateollisuus ja raskaampi metalliteollisuus ovat yleensä polttoleikkauksen tärkeimpiä käyttäjiä.
Inertti

**Inertti** (, "hidas") tarkoittaa ainetta, usein kaasua, joka ei reagoi kemiallisesti muiden aineiden kanssa eli on reaktiokyvytön, kykenemätön muodostamaan kemiallisia yhdisteitä. Inerttiä kaasua käytetään esimerkiksi hitsaamisessa suojaamaan saumaa hapettumiselta.

Kaikki jalokaasut ovat inerttejä kaasuja, joten ne ovat täysin kykenemättömiä yksinkertaisiin kemiallisiin reaktioihin, kuten palamiseen. Ne ovat inerttejä, sillä niiden uloin elektronikuori on täynnä elektroneja, jolloin atomi ei pysty vastaanottamaan tai luovuttamaan elektroneja, eli se on kyvytön osallistumaan kemiallisiin reaktioihin.

Typpi on esimerkiksi inerttinen normaalissa olosuhteissa ja esiintyy kaksiatomisena molekyylinä muodossa N2. Typen inerttisyys johtuu todella voimakkaasta kolminkertaisesta kovalenttisesta sidoksesta.

Jotta inerttiset atomit tai molekyylit saataisiin muodostamaan yhdisteitä, tarvittaisiin paljon energiaa. Tähän tarvitaan korkeaa lämpötilaa ja painetta sekä joskus myös katalyytti.
Tanskalaiset

**Tanskalaiset** () ovat kansa, joka asuttaa Jyllannin niemimaata sekä muun muassa Lollandin, Själlandin ja Fynin saaria. Tanskalaiset puhuvat skandinaavisiin kieliin kuuluvaa tanskan kieltä ja ovat uskonnoltaan pääosin luterilaisia. Tanskassa asuu noin viisi miljoonaa tanskalaista. Tanskalaisia asuu myös Saksan valtion alueella noin 50&nbsp;000. He muodostavat merkittävän alueellisen vähemmistön Schleswig-Holsteinin osavaltiossa. Lisäksi Yhdysvalloissa asuu lähes puolitoista miljoonaa ihmistä, jotka ovat tanskalaista alkuperää.

Suomessa ja Ruotsissa tanskalaisia on aiemmin kutsuttu myös juuteiksi. Varsinaisesti tämä nimitys tarkoittaa Jyllannin niemimaata asuttanutta heimoa.

## Genetiikka
Tanskalaisten yleisimmät isälinjan haploryhmät ovat R1b (37,3 %) ja I1 (32,8 %).

## Katso myös
* Amerikantanskalaiset

## Lähteet

## Aiheesta muualla